ประกาศกระทรวงศึกษาธิการประกาศกระทรวงศึกษาธิการเรื่อง หลักเกณฑ์การกำหนดชื่อปริญญาพ.ศ. ๒๕๔๙ เพื่อให้การกำหนดชื่อปริญญาของสถาบันอุดมศึกษาเป็นระบบและสอดคล้องกับแนวทางการจัดการศึกษาของสถาบันอุดมศึกษาของประเทศไทยอาศัยอำนาจตามความในมาตรา๘ และมาตรา ๑๖ แห่งพระราชบัญญัติระเบียบบริหารราชการ กระทรวงศึกษาธิการ พ.ศ. ๒๕๔๖ รัฐมนตรีว่าการกระทรวงศึกษาธิการโดยคำแนะนำของคณะกรรมการการอุดมศึกษาในการประชุมครั้งที่ ๓/๒๕๔๘ วันที่ ๑๐ มีนาคม ๒๕๔๘ ครั้งที่ ๑/๒๕๔๙ วันที่ ๕ มกราคม๒๕๔๙ จึงออกประกาศไว้ ดังต่อไปนี้ข้อ ๑ ประกาศกระทรวงศึกษาธิการนี้เรียกว่า หลักเกณฑ์การกำหนดชื่อปริญญาพ.ศ. ๒๕๔๙ข้อ ๒[๑] ให้ใช้ประกาศกระทรวงนี้เป็นแนวทางในการจัดการศึกษาตามหลักสูตรในระดับปริญญาตรีโท และเอก ของสถาบันอุดมศึกษาของรัฐและเอกชน และให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ สถาบันอุดมศึกษาที่มีการตราพระราชกฤษฎีกาว่าด้วยปริญญาในสาขาวิชา และอักษรย่อสำหรับสาขาวิชาไว้แล้ว ให้ใช้ชื่อปริญญาตามที่กำหนดในพระราชกฤษฎีกานั้นในกรณีที่ปริญญาใดยังมิได้กำหนดชื่อไว้ในพระราชกฤษฎีกา หรือสถาบันอุดมศึกษาใดไม่มีการตราพระราชกฤษฎีกาว่าด้วยปริญญาในสาขาวิชา และอักษรย่อสำหรับสาขาวิชา ให้ใช้ชื่อปริญญาตามหลักเกณฑ์การกำหนดชื่อปริญญาพ.ศ. ๒๕๔๙ นี้ข้อ๔ ประเภทของการกำหนดชื่อปริญญา แบ่งเป็น๔ ประเภท ดังนี้๔.๑ปริญญาศิลปศาสตร์ สาขาวิชาที่ใช้ชื่อปริญญานี้มีลักษณะเน้นศาสตร์บริสุทธิ์ทางด้านศิลปศาสตร์โดยมุ่งศึกษาสาระและวิธีการของศาสตร์สาขาวิชานั้น ๆ เป็นหลัก ให้ใช้ชื่อปริญญาว่าศิลปศาสตรบัณฑิต(Bachelor of Arts) ศิลปศาสตรมหาบัณฑิต(Master of Arts)และศิลปศาสตรดุษฎีบัณฑิต (Doctor of Arts) หรือปรัชญาดุษฎีบัณฑิต (Doctor of Philosophy) กลุ่มสาขาวิชาที่ใช้ชื่อปริญญานี้ คือ๔.๑.๑กลุ่มสาขาวิชามนุษยศาสตร์ (Humanities)(๑)สาขาวิชาปรัชญา ศาสนา เทววิทยา อาทิ พุทธศาสตร์ พุทธศาสนศึกษาศาสนาเปรียบเทียบ(๒)สาขาวิชาภาษา วรรณคดี อาทิ ภาษาศาสตร์ ภาษาไทย ภาษาบาลีและสันสกฤต จารึกภาษาไทย การแปลวรรณคดีไทย วรรณคดีอังกฤษ วรรณคดีเปรียบเทียบ(๓)สาขาวิชาประวัติศาสตร์ โบราณคดี อาทิ โบราณคดี ประวัติศาสตร์(๔)สาขาวิชาศิลปะ วัฒนธรรม อาทิ วัฒนธรรมศึกษา อารยธรรมศึกษา๔.๑.๒กลุ่มสาขาวิชาสังคมศาสตร์ (Social Sciences)(๑)สาขาวิชาสังคมศาสตร์และพฤติกรรมศาสตร์ (Social and Behavioral Science) อาทิ ประชากรศาสตร์ ภูมิภาคศึกษา พฤติกรรมศาสตร์(๒)สาขาวิชาการจัดการ (Management) อาทิ การจัดการ บริหารสถาบันการพาณิชย์ การเลขานุการ(๓)สาขาวิชานิเทศศาสตร์และสารสนเทศ (Mass Communication and Information) อาทิ ภาพยนตร์วิทยุกระจายเสียง วิทยุโทรทัศน์ การโฆษณา การประชาสัมพันธ์ วารสารศาสตร์ การพิพิธภัณฑ์บรรณารักษศาสตร์(๔)สาขาวิชาคหกรรมศาสตร์ (Home Economics) อาทิ อาหารและโภชนาการเสื้อผ้าและสิ่งทอ ผ้าและเครื่องแต่งกาย ศิลปะการออกแบบพัสตราภรณ์ คหกรรมศิลป์ การอบรมเลี้ยงดูเด็ก(๕)สาขาวิชาอุตสาหกรรมบริการ (Service Industries) อาทิ การภัตตาคารการโรงแรม การท่องเที่ยว อุตสาหกรรมบริการด้านต่าง ๆ๔.๒ปริญญาวิทยาศาสตร์ สาขาวิชาที่ใช้ชื่อปริญญานี้มีลักษณะเน้นศาสตร์ทางด้านวิทยาศาสตร์และคณิตศาสตร์โดยมุ่งศึกษาสาระและวิธีการของศาสตร์สาขาวิชานั้น ๆ เป็นหลัก ให้ใช้ชื่อปริญญาว่า วิทยาศาสตรบัณฑิต(Bachelor of Science)วิทยาศาสตรมหาบัณฑิต (Master of Science) และวิทยาศาสตรดุษฎีบัณฑิต (Doctor of Science) หรือปรัชญาดุษฎีบัณฑิต (Doctor of Philosophy)กลุ่มสาขาวิชาที่ใช้ชื่อปริญญานี้ คือ๔.๒.๑กลุ่มสาขาวิชาวิทยาศาสตร์ธรรมชาติ (Natural Sciences)(๑)สาขาวิชาวิทยาศาสตร์ชีวภาพ (Life Sciences) อาทิ ชีววิทยาชีวเคมี ชีวฟิสิกส์ จุลชีววิทยา พิษวิทยา พฤกษศาสตร์ สัตววิทยา กีฏวิทยา พันธุศาสตร์(๒)สาขาวิชาวิทยาศาสตร์กายภาพ (Physical Sciences) อาทิ เคมีฟิสิกส์ ดาราศาสตร์ ธรณีวิทยา ธรณีฟิสิกส์ ภูมิศาสตร์กายภาพ สมุทรศาสตร์ อุตุนิยมวิทยา(๓)สาขาวิชาคณิตศาสตร์และสถิติ (Mathematics and Statistics) อาทิ คณิตศาสตร์ การวิจัยดำเนินงาน สถิติ คณิตศาสตร์ประกันภัย (Actuarial Science)(๔)สาขาวิชาคอมพิวเตอร์ (Computing) อาทิ วิทยาการคอมพิวเตอร์๔.๒.๒กลุ่มสาขาวิชาวิทยาศาสตร์ประยุกต์ (Applied Sciences)(๑)สาขาวิชาเกษตรศาสตร์ (Agriculture) อาทิ ปฐพีศาสตร์ ประมง พืชศาสตร์ วิทยาศาสตร์การอาหาร เทคโนโลยีการอาหารวนผลิตภัณฑ์ วนศาสตร์ สัตวบาล สัตวศาสตร์(๒)สาขาวิชาวิทยาการสิ่งแวดล้อมและทรัพยากรธรรมชาติ (Environmental Sciences and Natural Resources) อาทิ การจัดการสิ่งแวดล้อม วิทยาการสิ่งแวดล้อม(๓)สาขาวิชาวิทยาศาสตร์การแพทย์ (Medical Sciences) อาทิ กายวิภาคศาสตร์นิติเวชศาสตร์ เวชนิทัศน์ สรีรวิทยา(๔)สาขาวิชาสาธารณสุขศาสตร์ (Public Health) อาทิ การสาธารณสุขทั่วไป การส่งเสริมสุขภาพสาธารณสุขมูลฐาน สุขศึกษา(๕)สาขาวิชาวิทยาศาสตร์ประยุกต์อื่น ๆ (Other Applied Sciences)๔.๓ปริญญาวิชาชีพ สาขาวิชาที่ใช้ชื่อปริญญานี้เน้นการศึกษาในลักษณะของศาสตร์เชิงประยุกต์เพื่อนำไปสู่การปฏิบัติตามมาตรฐานวิชาชีพ โดยเฉพาะสาขาวิชาที่ต้องมีใบอนุญาตประกอบวิชาชีพตามกฎหมายขององค์กรวิชาชีพ หรือสาขาวิชาที่ไม่ได้กำหนดให้มีองค์กรวิชาชีพหรือกฎหมายรองรับ แต่มีลักษณะเป็นวิชาชีพ๔.๓.๑กลุ่มสาขาวิชาที่ต้องมีใบอนุญาตประกอบวิชาชีพ การกำหนดชื่อปริญญาให้ใช้ตามสาขาวิชาชีพนั้นๆ เป็นหลักในทุกระดับปริญญา (บัณฑิต มหาบัณฑิต และดุษฎีบัณฑิต)สำหรับระดับปริญญาเอกอาจกำหนดชื่อปริญญาเป็นปรัชญาดุษฎีบัณฑิตก็ได้ กลุ่มสาขาวิชาที่ใช้ชื่อปริญญานี้คือ(๑)สาขาวิชากายภาพบำบัด (Physical Therapy) ให้ใช้ชื่อปริญญาในระดับปริญญาตรีว่า กายภาพบำบัดบัณฑิต(Bachelor of Physical Therapy)(๒)สาขาวิชาการบัญชี (Accountancy) ให้ใช้ชื่อปริญญาในระดับปริญญาตรีว่า บัญชีบัณฑิต (Bachelor of Accountancy)(๓)สาขาวิชาการแพทย์แผนไทย (Thai Traditional Medicine)ให้ใช้ชื่อปริญญาในระดับปริญญาตรีว่า การแพทย์แผนไทยบัณฑิต (Bachelor of Thai Traditional Medicine) การแพทย์แผนไทยประยุกต์บัณฑิต (Bachelor of Applied Thai Traditional Medicine)(๔)สาขาวิชาทันตแพทยศาสตร์ (Dentistry) ให้ใช้ชื่อปริญญาในระดับปริญญาตรีว่า ทันตแพทยศาสตรบัณฑิต (Doctor of Dental Surgery)(๕)สาขาวิชาเทคนิคการแพทย์ (Medical Technology) ให้ใช้ชื่อปริญญาในระดับปริญญาตรีว่า เทคนิคการแพทยบัณฑิต(Bachelor of Medical Technology)(๖)สาขาวิชานิติศาสตร์ (Laws) ให้ใช้ชื่อปริญญาในระดับปริญญาตรีว่า นิติศาสตรบัณฑิต (Bachelor of Laws)(๗)สาขาวิชาพยาบาลศาสตร์ (Nursing Science) ให้ใช้ชื่อปริญญาในระดับปริญญาตรีว่า พยาบาลศาสตรบัณฑิต(Bachelor of Nursing Science)(๘)สาขาวิชาแพทยศาสตร์ (Medicine) ให้ใช้ชื่อปริญญาในระดับปริญญาตรีว่า แพทยศาสตรบัณฑิต (Doctor of Medicine)(๙)สาขาวิชาเภสัชศาสตร์ (Pharmacy) ให้ใช้ชื่อปริญญาในระดับปริญญาตรีว่า เภสัชศาสตรบัณฑิต (Bachelor of Pharmacy) หรือ Doctor of Pharmacy สำหรับหลักสูตร ๖ปี(๑๐)สาขาวิชาวิศวกรรมศาสตร์ (Engineering) ให้ใช้ชื่อปริญญาในระดับปริญญาตรีว่า วิศวกรรมศาสตร์บัณฑิต (Bachelor of Engineering) อาทิ วิศวกรรมเครื่องกลวิศวกรรมไฟฟ้า วิศวกรรมโยธา วิศวกรรมอิเล็กทรอนิกส์ วิศวกรรมการผลิต วิศวกรรมอุตสาหการ(๑๑)สาขาวิชาศึกษาศาสตร์ (Education) ให้ใช้ชื่อปริญญาในระดับปริญญาตรีว่า ศึกษาศาสตรบัณฑิต (Bachelor of Education)(๑๒)สาขาวิชาสถาปัตยกรรมศาสตร์ (Architecture) ให้ใช้ชื่อในระดับปริญญาตรีว่าสถาปัตยกรรมศาสตรบัณฑิต (Bachelor of Architecture) หรือภูมิสถาปัตยกรรมศาสตรบัณฑิต (Bachelor of Landscape Architecture)(๑๓)สาขาวิชาสัตวแพทยศาสตร์ (Veterinary Medicine) ให้ใช้ชื่อปริญญาในระดับปริญญาตรีว่า สัตวแพทยศาสตรบัณฑิต(Doctor of Veterinary Medicine)๔.๓.๒กลุ่มสาขาวิชาที่ไม่ได้กำหนดให้มีองค์กรวิชาชีพ แต่เป็นศาสตร์ในลักษณะเชิงวิชาชีพหรือกึ่งวิชาชีพการกำหนดชื่อปริญญาให้ใช้ตามกลุ่มสาขาวิชาที่กำหนดต่อไปนี้(๑)สาขาวิชาวิจิตรศิลป์และประยุกต์ศิลป์ (Fine and Applied Arts) ให้ใช้ชื่อปริญญาในระดับปริญญาตรีว่า ศิลปบัณฑิต(Bachelor of Fine Arts) หรือศิลปกรรมศาสตรบัณฑิต (Bachelor of Fine and Applied Arts)ให้ใช้ชื่อปริญญาในระดับปริญญาโทว่า ศิลปมหาบัณฑิต หรือศิลปกรรมศาสตรมหาบัณฑิต และให้ใช้ชื่อปริญญาในระดับปริญญาเอกว่าศิลปดุษฎีบัณฑิต หรือศิลปกรรมศาสตรดุษฎีบัณฑิต หรือปรัชญาดุษฎีบัณฑิต อาทิ การถ่ายรูปและการถ่ายภาพยนตร์การละครหรือนาฏศาสตร์ จิตรกรรม ดุริยางคศาสตร์ ประติมากรรม(๒)สาขาวิชาบริหารธุรกิจ (Business Administration)ให้ใช้ชื่อปริญญาในระดับปริญญาตรีว่า บริหารธุรกิจบัณฑิต (Bachelor of Business Administration) ให้ใช้ชื่อปริญญาในระดับปริญญาโทว่า บริหารธุรกิจมหาบัณฑิต และให้ใช้ชื่อปริญญาในระดับปริญญาเอกว่าบริหารธุรกิจดุษฎีบัณฑิต หรือปรัชญาดุษฎีบัณฑิต(๓)สาขาวิชาบริหารรัฐกิจ (Public Administration)ให้ใช้ชื่อปริญญาในระดับปริญญาตรีว่า รัฐประศาสนศาสตร์บัณฑิต (Bachelor of Public Administration) ให้ใช้ชื่อปริญญาในระดับปริญญาโทว่า รัฐประศาสนศาสตรมหาบัณฑิต และให้ใช้ชื่อปริญญาในระดับปริญญาเอกว่ารัฐประศาสนศาสตร์ดุษฎีบัณฑิต หรือปรัชญาดุษฎีบัณฑิต(๔)สาขาวิชาเศรษฐศาสตร์ (Economics) ให้ใช้ชื่อปริญญาในระดับปริญญาตรีว่า เศรษฐศาสตรบัณฑิต (Bachelor of Economics)ให้ใช้ชื่อปริญญาในระดับปริญญาโทว่า เศรษฐศาสตรมหาบัณฑิต และให้ใช้ชื่อปริญญาในระดับปริญญาเอกว่าเศรษฐศาสตรดุษฎีบัณฑิต หรือปรัชญาดุษฎีบัณฑิต(๕)สาขาวิชาสังคมสงเคราะห์ศาสตร์ (Social Work)ให้ใช้ชื่อปริญญาในระดับปริญญาตรีว่า สังคมสงเคราะห์ศาสตรบัณฑิต (Bachelor of Social work) ให้ใช้ชื่อปริญญาในระดับปริญญาโทว่า สังคมสงเคราะห์ศาสตรมหาบัณฑิต และให้ใช้ชื่อปริญญาในระดับปริญญาเอกว่าสังคมสงเคราะห์ศาสตรดุษฎีบัณฑิต หรือปรัชญาดุษฎีบัณฑิต(๖)สาขาวิชาสารสนเทศศาสตร์ (Information Science) ให้ใช้ชื่อปริญญาในระดับปริญญาตรีว่า สารสนเทศศาสตรบัณฑิต(Bachelor of Information Science) ให้ใช้ชื่อปริญญาในระดับปริญญาโทว่า สารสนเทศศาสตรมหาบัณฑิตและให้ใช้ชื่อปริญญาในระดับปริญญาเอกว่า สารสนเทศศาสตรดุษฎีบัณฑิต หรือปรัชญาดุษฎีบัณฑิต๔.๔ปริญญาทางเทคโนโลยี สาขาวิชาที่ใช้ชื่อปริญญานี้มีลักษณะเป็นการนำวิทยาศาสตร์ประยุกต์ไปใช้พัฒนาความรู้และทักษะเชิงปฏิบัติการเฉพาะเพื่อประโยชน์ในการดำเนินงานในด้านอุตสาหกรรม เกษตรกรรม พาณิชยกรรม การศึกษา เคหการและการดูแลรักษาสุขภาพและมีลักษณะเป็นหลักสูตรแบบพหุวิทยาการ(Multidisciplinary) เพื่อสร้างความชำนาญการเฉพาะทางให้ใช้เฉพาะระดับปริญญาตรี โดยให้ใช้ชื่อว่าเทคโนโลยีบัณฑิต (Bachelor of Technology) สำหรับปริญญาโทและปริญญาเอก ให้ใช้ชื่อปริญญาตามศาสตร์ที่เน้นในการศึกษาเช่น วิทยาศาสตรมหาบัณฑิต (Master of Science) หรือวิทยาศาสตรดุษฎีบัณฑิต (Doctor of Science) กลุ่มสาขาวิชาที่ใช้ชื่อปริญญานี้ ได้แก่(๑)กลุ่มสาขาวิชาเทคโนโลยีทางการเกษตร (Agricultural Technology) อาทิ เทคโนโลยีการผลิตพืช เทคโนโลยีการผลิตสัตว์ วนผลิตภัณฑ์(๒)กลุ่มสาขาวิชาเทคโนโลยีทางวิศวกรรมศาสตร์และอุตสาหกรรม (Engineering Technology and Industrial Technology) อาทิ เทคโนโลยีการพิมพ์ เทคโนโลยีชีวภาพ เทคโนโลยีโทรคมนาคม เทคโนโลยีสิ่งแวดล้อมเทคโนโลยีอิเล็กทรอนิกส์ข้อ๕ ชื่อปริญญาภาษาไทย ภาษาอังกฤษ และอักษรย่อปริญญาภาษาไทยภาษาอังกฤษ ให้ใช้ดังต่อไปนี้ชื่อปริญญาภาษาไทยและอักษรย่อ(ตามระดับปริญญาตรี ปริญญาโท ปริญญาเอก)ชื่อปริญญาภาษาอังกฤษและอักษรย่อ(ตามระดับปริญญาตรี ปริญญาโท ปริญญาเอก)๑. ปริญญาศิลปศาสตร์ศิลปศาสตรบัณฑิต ศศ.บ.Bachelor of Arts B.A.ศิลปศาสตรมหาบัณฑิต ศศ.ม.Master of Arts M.A.ศิลปศาสตรดุษฎีบัณฑิต ศศ.ด.Doctor of Arts D.A.หรือหรือปรัชญาดุษฎีบัณฑิต ปร.ด.Doctor of Philosophy Ph.D.๒. ปริญญาวิทยาศาสตร์วิทยาศาสตรบัณฑิต วท.บ.Bachelor of Science B.S., B.Sc.วิทยาศาสตรมหาบัณฑิต วท.ม.Master of Science M.S., M.Sc.วิทยาศาสตรดุษฎีบัณฑิต วท.ด.Doctor of Science D.S., D.Sc.หรือหรือปรัชญาดุษฎีบัณฑิต ปร.ด.Doctor of Philosophy Ph.D.๓. ปริญญาสำหรับวิชาชีพ๓.๑ สาขาวิชากายภาพบำบัด๑) กายภาพบำบัดบัณฑิต กภ.บ.1) Bachelor of Physical Therapy B.PT.๒) กายภาพบำบัดมหาบัณฑิต กภ.ม.2) Master of Physical Therapy M.PT๓) กายภาพบำบัดดุษฎีบัณฑิต กภ.ด.3) Doctor of Physical Therapy D.PT.๓.๒ สาขาวิชาการบัญชี๑) บัญชีบัณฑิต บช.บ.1) Bachelor of Accountancy B.Acc.๒) บัญชีมหาบัณฑิต บช.ม.2) Master of Accountancy M.Acc.๓) บัญชีดุษฎีบัณฑิต บช.ด.3) Doctor of Accountancy D.Acc.๓.๓ สาขาวิชาการแพทย์แผนไทย๑) การแพทย์แผนไทยบัณฑิต พท.บ.1) Bachelor of Thai Traditional B.TM.Medicine๒) การแพทย์แผนไทยมหาบัณฑิต พท.ม.2) Master of Thai Traditional M.TM.Medicine๓) การแพทย์แผนไทยดุษฎีบัณฑิต พท.ด.3) Doctor of Thai Traditional D.TM.Medicineและ ๑) การแพทย์แผนไทยประยุกต์ พท.บ.1) Bachelor of Applied Thai B.TM.บัณฑิตTraditional Medicine๒) การแพทย์แผนไทยประยุกต์ พท.ม.2) Master of Applied Thai M.TM.มหาบัณฑิตTraditional Medicine๓) การแพทย์แผนไทยประยุกต์ พท.ด.๓) Doctor of Applied Thai D.TM.ดุษฎีบัณฑิตTraditional Medicine๓.๔ สาขาวิชาทันตแพทยศาสตร์๑) ทันตแพทยศาสตรบัณฑิต ท.บ.1) Doctor of Dental Surgery D.D.S.๓.๕ สาขาวิชาเทคนิคการแพทย์๑) เทคนิคการแพทยบัณฑิต ทพ.บ.1) Bachelor of Medical Technology B.MT.๒) เทคนิคการแพทยมหาบัณฑิต ทพ.ม.2) Master of Medical Technology M.MT.๓) เทคนิคการแพทยดุษฎีบัณฑิต ทพ.ด.3) Doctor of Medical Technology D.MT.๓.๖ สาขาวิชานิติศาสตร์๑) นิติศาสตรบัณฑิต น.บ.1) Bachelor of Laws LL.B.๒) นิติศาสตรมหาบัณฑิต น.ม.2) Master of Laws LL.M.๓) นิติศาสตรดุษฎีบัณฑิต น.ด.3) Doctor of Laws LL.D.๓.๗ สาขาวิชาพยาบาลศาสตร์๑) พยาบาลศาสตรบัณฑิต พย.บ.1) Bachelor of Nursing Science B.N.S.๒) พยาบาลศาสตรมหาบัณฑิต พย.ม.2) Master of Nursing Science M.N.S.๓) พยาบาลศาสตรดุษฎีบัณฑิต พย.ด.3) Doctor of Nursing Science D.N.S.๓.๘ สาขาวิชาแพทยศาสตร์๑) แพทยศาสตรบัณฑิต พ.บ.1) Doctor of Medicine M.D.๓.๙ สาขาวิชาเภสัชศาสตร์๑) เภสัชศาสตรบัณฑิต ภ.บ.1) Bachelor of Pharmacy B.Pharm.๒) เภสัชศาสตรมหาบัณฑิต ภ.ม.2) Master of Pharmacy M.Pharm.๓) เภสัชศาสตรดุษฎีบัณฑิต ภ.ด.3) Doctor of Philosophy Ph.D.๓.๑๐ สาขาวิชาวิศวกรรมศาสตร์๑) วิศวกรรมศาสตรบัณฑิต วศ.บ.1) Bachelor of Engineering B.Eng.๒) วิศวกรรมศาสตรมหาบัณฑิต วศ.ม.2) Master of Engineering M.Eng.๓) วิศวกรรมศาสตรดุษฎีบัณฑิต วศ.ด.3) Doctor of Engineering D.Eng.๓.๑๑ สาขาวิชาศึกษาศาสตร์๑) ศึกษาศาสตรบัณฑิต ศษ.บ.1) Bachelor of Education B.Ed.๒) ศึกษาศาสตรมหาบัณฑิต ศษ.ม.2) Master of Education M.Ed.๓) ศึกษาศาสตรดุษฎีบัณฑิต ศษ.ด.3) Doctor of Education Ed.D.,D.Ed.๓.๑๒ สาขาวิชาสถาปัตยกรรมศาสตร์๑) สถาปัตยกรรมศาสตรบัณฑิต สถ.บ.1) Bachelor of Architecture B.Arch.๒) สถาปัตยกรรมศาสตร สถ.ม.2) Master of Architecture M.Arch.มหาบัณฑิต๓) สถาปัตยกรรมศาสตร สถ.ด.3) Doctor of Architecture D.Arch.ดุษฎีบัณฑิตและ ๑) ภูมิสถาปัตยกรรมศาสตร ภ.สถ.บ.1) Bachelor of Landscape B.L.A.บัณฑิตArchitecture๒) ภูมิสถาปัตยกรรมศาสตร ภ.สถ.ม.2) Master of Landscape Architecture M.L.A.มหาบัณฑิต๓) ภูมิสถาปัตยกรรมศาสตร ภ.สถ.ด.3) Doctor of Landscape Architecture D.L.A.ดุษฎีบัณฑิต๓.๑๓ สาขาวิชาสัตวแพทยศาสตร์๑) สัตวแพทยศาสตรบัณฑิต สพ.บ.1) Doctor of Veterinary Medicine D.V.M.๔. ปริญญาสำหรับศาสตร์ในลักษณะเชิงวิชาชีพหรือกึ่งวิชาชีพ๔.๑ สาขาวิชาทางวิจิตรศิลป์และประยุกต์ศิลป์(Fine and Applied Arts)๑) ศิลปบัณฑิต ศล.บ.Bachelor of Fine Arts B.F.A.หรือ ศิลปกรรมศาสตรบัณฑิต ศป.บ.หรือ Bachelor of Fine andApplied Arts๒) ศิลปมหาบัณฑิต ศล.ม.Master of Fine Arts M.F.A.หรือ ศิลปกรรมศาสตรมหาบัณฑิต ศป.ม.หรือ Master of Fine andApplied Arts๓) ศิลปดุษฎีบัณฑิต ศล.ด.Doctor of Fine Arts หรือ D.F.A.หรือ ศิลปกรรมศาสตรดุษฎีบัณฑิต ศป.ด.Doctor of Fine and Applied Artsหรือ ปรัชญาดุษฎีบัณฑิต ปร.ด.หรือ Doctor of Philosophy Ph.D.๔.๒ สาขาวิชาบริหารธุรกิจ(Business Administration)๑) บริหารธุรกิจบัณฑิต บธ.บ.Bachelor of Business Administration B.B.A.๒) บริหารธุรกิจมหาบัณฑิต บธ.ม.Master of Business Administration M.B.A.๓) บริหารธุรกิจดุษฎีบัณฑิต บธ.ด.Doctor of Business Administration D.B.A.หรือ ปรัชญาดุษฎีบัณฑิต ปร.ด.หรือ Doctor of Philosophy Ph.D.๔.๓ สาขาวิชาบริหารรัฐกิจ(Public Administration)๑) รัฐประศาสนศาสตรบัณฑิต รป.บ.Bachelor of Public Administration B.P.A.๒) รัฐประศาสนศาสตร รป.ม.Master of Public Administration M.P.A.มหาบัณฑิต๓) รัฐประศาสนศาสตรดุษฎีบัณฑิต รป.ด.Doctor of Public Administration D.P.A.หรือ ปรัชญาดุษฎีบัณฑิต ปร.ด.หรือ Doctor of Philosophy Ph.D.๔.๔ สาขาวิชาเศรษฐศาสตร์ (Economics)๑) เศรษฐศาสตรบัณฑิต ศ.บ.Bachelor of Economics B.Econ.๒) เศรษฐศาสตรมหาบัณฑิต ศ.ม.Master of Economics M.Econ.๓) เศรษฐศาสตรดุษฎีบัณฑิต ศ.ด.Doctor of Economics D.Econ.หรือ ปรัชญาดุษฎีบัณฑิต ปร.ด.หรือ Doctor of Philosophy Ph.D.๔.๕ สาขาวิชาสังคมสงเคราะห์ศาสตร์(Social Work)๑) สังคมสงเคราะห์ศาสตร สส.บ.Bachelor of Social Work B.S.W.บัณฑิต๒) สังคมสงเคราะห์ศาสตร สส.ม.Master of Social Work M.S.W.มหาบัณฑิต๓) สังคมสงเคราะห์ศาสตร สส.ด.Doctor of Social Work D.S.W.ดุษฎีบัณฑิตหรือ ปรัชญาดุษฎีบัณฑิต ปร.ด.หรือ Doctor of Philosophy Ph.D.๔.๖ สาขาวิชาสารสนเทศศาสตร์๑) สารสนเทศศาสตรบัณฑิต สท.บ.Bachelor of Information Science B.I.S.๒) สารสนเทศศาสตร สท.ม.Master of Information Science M.I.S.มหาบัณฑิต๓) สารสนเทศศาสตร สท.ด.Doctor of Information Science D.I.S.ดุษฎีบัณฑิตหรือ ปรัชญาดุษฎีบัณฑิต ปร.ด.หรือ Doctor of Philosophy Ph.D.๕. ปริญญาทางเทคโนโลยีให้ใช้เฉพาะระดับปริญญาตรีโดยใช้ชื่อว่า เทคโนโลยีบัณฑิต ทล.บ.Bachelor of Technology B.Tech.สำหรับปริญญาโทและปริญญาเอกให้ใช้ชื่อปริญญาตามศาสตร์ที่เน้นการศึกษาทั้งปริญญาภาษาไทยและปริญญาภาษาอังกฤษข้อ๖ ในกรณีที่ไม่สามารถปฏิบัติตามหลักเกณฑ์ดังกล่าวได้หรือมีความจำเป็นต้องกำหนดชื่อปริญญาที่นอกเหนือจากที่กำหนดไว้ในประกาศนี้ ให้อยู่ในดุลพินิจของคณะกรรมการการอุดมศึกษาที่จะพิจารณาและให้ถือคำวินิจฉัยของคณะกรรมการการอุดมศึกษานั้นเป็นที่สุดประกาศ ณ วันที่ ๒๐มีนาคม พ.ศ. ๒๕๔๙จาตุรนต์ ฉายแสงรัฐมนตรีว่าการกระทรวงศึกษาธิการประกาศกระทรวงศึกษาธิการเรื่อง หลักเกณฑ์การกำหนดชื่อปริญญา (ฉบับที่ ๒) พ.ศ. ๒๕๕๑[๒]ข้อ ๓ สาขาวิชารัฐศาสตร์ใช้ชื่อในระดับปริญญาตรีว่า รัฐศาสตรบัณฑิต (Bachelor of Political Science) ใช้ชื่อในระดับปริญญาโทว่ารัฐศาสตรมหาบัณฑิต (Master of Political Science) และใช้ชื่อในระดับปริญญาเอกว่ารัฐศาสตรดุษฎีบัณฑิต (Doctor of Political Science) หรือปรัชญาดุษฎีบัณฑิต (Doctor of Philosophy)ข้อ ๔ สาขาวิชานิเทศศาสตร์ใช้ชื่อในระดับปริญญาตรีว่า นิเทศศาสตรบัณฑิต (Bachelor of Communication Arts) ใช้ชื่อในระดับปริญญาโทว่านิเทศศาสตรมหาบัณฑิต (Master of Communication Arts) และใช้ชื่อในระดับปริญญาเอกว่านิเทศศาสตรดุษฎีบัณฑิต (Doctor of Communication Arts) หรือปรัชญาดุษฎีบัณฑิต (Doctor of Philosophy)ข้อ ๕ สาขาวิชาสาธารณสุขศาสตร์ใช้ชื่อในระดับปริญญาตรีว่า สาธารณสุขศาสตรบัณฑิต (Bachelor of Public Health) ใช้ชื่อในระดับปริญญาโทว่าสาธารณสุขศาสตรมหาบัณฑิต (Master of Public Health) และใช้ชื่อในระดับปริญญาเอกว่าสาธารณสุขศาสตรดุษฎีบัณฑิต (Doctor of Public Health) หรือปรัชญาดุษฎีบัณฑิต (Doctor of Philosophy)ข้อ ๖ การกำหนดชื่อและอักษรย่อปริญญาภาษาไทยภาษาอังกฤษ ของสาขาวิชารัฐศาสตร์สาขาวิชานิเทศศาสตร์ และสาขาวิชาสาธารณสุขศาสตร์ดังต่อไปนี้ชื่อปริญญาภาษาไทยและอักษรย่อ(ตามระดับปริญญาตรี ปริญญาโทและปริญญาเอก)ชื่อปริญญาภาษาอังกฤษและอักษรย่อ(ตามระดับปริญญาตรี ปริญญาโทและปริญญาเอก)๑. สาขาวิชารัฐศาสตร์๑) รัฐศาสตรบัณฑิต ร.บ.๑) Bachelor of Political Science B.Pol.Sc.๒) รัฐศาสตรมหาบัณฑิต ร.ม.๒) Master of Political Science M.Pol.Sc.๓) รัฐศาสตรดุษฎีบัณฑิต ร.ด.๓) Doctor of Political Science D.Pol.Sc.หรือหรือปรัชญาดุษฎีบัณฑิต ปร.ด.Doctor of Philosophy Ph.D.๒. สาขาวิชานิเทศศาสตร์๑) นิเทศศาสตรบัณฑิต นศ.บ.๑) Bachelor of Communication Arts B.Com.Arts๒) นิเทศศาสตรมหาบัณฑิต นศ.ม.๒) Master of Communication Arts M.Com.Arts๓) นิเทศศาสตรดุษฎีบัณฑิต นศ.ด.๓) Doctor of Communication Arts D.Com.Artsหรือหรือปรัชญาดุษฎีบัณฑิต ปร.ด.Doctor of Philosophy Ph.D.๓. สาขาวิชาสาธารณสุขศาสตร์๑) สาธารณสุขศาสตรบัณฑิต ส.บ.๑) Bachelor of Public Health B.P.H๒) สาธารณสุขศาสตรมหาบัณฑิต ส.ม.๒) Master of Public Health M.P.H.๓) สาธารณสุขศาสตรดุษฎีบัณฑิต ส.ด.๓) Doctor of Public Health Dr.P.H.หรือหรือปรัชญาดุษฎีบัณฑิต ปร.ด.Doctor of Philosophy Ph.D.ข้อ ๗ การกำหนดชื่อปริญญาตามข้อ ๑ ข้อ ๒ และข้อ ๓เพื่อให้สถาบันอุดมศึกษาปฏิบัติไปในแนวทางเดียวกันในกรณีจัดทำหลักสูตรในสาขาวิชารัฐศาสตร์นิเทศศาสตร์ และสาธารณสุขศาสตร์ ในลักษณะของศาสตร์เชิงวิชาชีพ หรือกึ่งวิชาชีพหากสถาบันอุดมศึกษาใดจัดทำหลักสูตรโดยการจัดเนื้อหาเป็นศาสตร์บริสุทธิ์ทางศิลปศาสตร์ในสาขาวิชารัฐศาสตร์ และสาขาวิชานิเทศศาสตร์ หรือศาสตร์บริสุทธิ์ทางวิทยาศาสตร์ในสาขาวิชาสาธารณสุขศาสตร์ ก็สามารถใช้ชื่อปริญญาศิลปศาสตรบัณฑิต หรือวิทยาศาสตรบัณฑิตตามที่กำหนดไว้ในประกาศกระทรวงศึกษาธิการ เรื่องหลักเกณฑ์การกำหนดชื่อปริญญา พ.ศ. ๒๕๔๙พัชรินทร์/ผู้จัดทำ๑๔ กรกฎาคม ๒๕๕๒[๑] ราชกิจจานุเบกษาเล่ม ๑๒๓/ตอนที่ ๕๔ ง/หน้า ๙๘/๑ มิถุนายน ๒๕๔๙[๒] ราชกิจจานุเบกษาเล่ม ๑๒๕/ตอนพิเศษ ๖๑ ง/หน้า ๑๓/๒๖ มีนาคม ๒๕๕๑